Der er travlhed på kontoret. For mange af de unge, der ikke har fået plads på drømmeuddannelsen var det i dag første mulighed for at få svar på de mange spørgsmål. - De er meget frustrerede, vrede, kede af det, og nogle er mere fattede og vil gerne have en begrundelse for, hvorfor de ikke er kommet ind, siger Helle Thomsen, der er områdeleder for studievejledningen på Aalborg Universitet Og på studiekontoret har telefonen været rødglødende. Gennem det meste af dagen har der være over en halv times kø for at komme igennem. - Vi har rigtig travlt, og det er desværre rigtig svært at komme igennem på telefonen. Vi håber selvfølgelig på, at vi i løbet af ugen har mulighed for at svare på de spørgsmål, der end måtte være, men i dag er det næste umuligt at komme igennem, siger Helle Thomsen For de studerende, der ikke har været så heldige at få en studieplads, er der dog hjælp at hente hos studievejledningen - Vi gør, hvad vi kan. Vi oplyser selvfølgelig om, hvor der er ledige studiepladser, for der er en lang række af vores uddannelser, hvor der fortsat er mulighed for at blive optaget, fortæller Helle Thomsen Ifølge Aalborg Universitet er der ikke tal på, hvor mange der ikke har fået plads på førsteprioritetsuddannelsen.

Referat:
I dag åbnede studievejledningen på Aalborg Universitet for alle de ansøgere, der ikke har fået en plads på deres drømmestudie.  Det har givet travlhed på kontoret, hvor folk har ventet i over en halv time på at komme igennem på telefonen.